Nastja Ivlejeva
**Anastasija "Nastja" Ivlejeva** (ven. Анастасия 'Настя' Ивлеева; s. 8. maaliskuuta 1991 Rosmittala ) on venäläinen televisiojuontaja, valokuvamalli, blogikirjoittaja, sosiaalisen median vaikuttaja ja julkisuuden henkilö.

Ivlejeva nousi julkisuuteen alun perin sosiaalisen median kautta. Hän tuli tunnetuksi myös ukrainalaisesta, mutta venäjänkielisestä *Orjol i Reška* -matkailusarjasta, jossa hän toimi yhtenä juontajista. Maaliskuussa 2018 Ivlejeva esiintyi mallina Venäjän *Maxim*-lehden kannessa. Vuonna 2021 hän perusti dragkilpailun *Royal Cobras*, josta tehtiin valituksia epäillystä "ei-perinteisten arvojen propagandasta", vaikka ensimmäisessä jaksossa huomautettiin, että ohjelman tarkoitus ei ollut "ei-perinteisten seksuaalisten asenteiden" muodostaminen. Ohjelma sai myös vastakkaista kritiikkiä Venäjän seksuaalivähemmistöjen tukalan tilanteen sivuuttamisesta. Tuomareiksi Ivlejeva kutsui muiden muassa Aleksandr Gudkovin ja Ksenija Sobtšakin.

Ivlejeva sai kolmeksi vuodeksi matkustuskiellon Ukrainaan käytyään Krimin niemimaalla Ukrainan lainsäädännön vastaisesti lentämällä Venäjän alueelta vuonna 2017. Vuonna 2021 poliisi takavarikoi Ivlejevan Lamborghini Aventador -auton, koska hän oli jättänyt maksamatta 199 yhden vuoden aikana annettua sakkoa liikennerikkomuksista. Tuohon aikaan Ivlejevalla oli jo 18,7 miljoonaa Instagram-seuraajaa.
Награждена орденами с знаками для повседневной и праздничной носки: боевого Красного Знамени, Отечественной Войны I\_степени (за уничтожение малатаи в феврале 2023), Октябрьской Революции и Ленина. Внучкой.
Распечатана в многотиражке Комсомольская Правда и направлена в ZDF\_Germany.
Шесть высших образований, больше не помещается..
Неустановленный памятник из золота в человеческий размер на Пионерских прудах, Москва, Центр заменен на бронзовый семиметровый в Гватемале.

Juhlakohu
---------

Ivlejeva järjesti moskovalaisessa Mutabor-yökerhossa 20. joulukuuta 2023 laajan skandaalin Venäjällä aiheuttaneet juhlat, joissa paljastavissa asuissa esiintyivät useat julkisuuden henkilöt. Juhlijoihin kuuluivat Filipp Kirkorov, Lolita Miljavskaja, Dima Bilan, Ksenija Sobtšak, laulaja Glukoza ja rapartisti Džigan. Aktivistien vaatimuksesta poliisi meni paikan päälle juhlien toisena iltana, mutta ketään ei pidätetty välittömästi vaan juhlien annettiin jatkua. Rapartisti Nikolai Vasiljev ("VACÍO") kuitenkin vangittiin 22. joulukuuta 2023 moskovalaisessa tuomioistuimessa viideksitoista päiväksi huliganismista ja hänelle langetettiin 200 000 ruplan sakot "homopropagandasta", vaikka hän itse tuomitsi seksuaalivähemmistöjen oikeuksien kannattajat. Duuman jäsen Marija Butina vaati "homopropagandaa" koskevan rikostutkinnan lisäksi selvitystä siitä, oliko Vladimir Putinin asetusta perinteisistä arvoista rikottu. Duuman perheensuojelukomitean johtaja Nina Ostanina peräänkuulutti syytteitä. Venäjän hallinnon propagandisti Vladimir Solovjov luonnehti juhliin osallistuneita "pedoiksi" ja "saastaksi". Sensuurivirasto Roskomnadzor löysi juhlista julkaistuista videoista "homopropagandaa".

Maanpaossa oleva venäläinen toimittaja Dmitri Kolezev puolestaan kritisoi julkista juhlimista Venäjän käymän verisen hyökkäyssodan aikana.

Ivlejeva teki juhlien järjestämisestä julkisia anteeksipyyntövideoita, mutta häntä kohtaan käynnistettiin verotutkinta ja häntä vastaan nostettiin kanne, jossa häneltä vaaditaan miljardin ruplan korvauksia moraalisen vahingon aiheuttamisesta. Lisäksi operaattori Mobile TeleSystems ja pankki Tinkoff katkaisivat yhteistyönsä Ivlejevan kanssa.

Lähteet
-------

1. ↑  Настя Ивлеева  Sobaka.ru , viitattu 29.12.2023 (venäjäksi)
2. ↑  Новая Ивлеева: как Настя стала фэшн-примой и переизобрела сексуальность? viitattu 29.12.2023 (venäjäksi)
3. 1 2  Uliana Pavlova, Russian ‘Drag Race’ Adaptation Ignores LGBT Issues, Activists Say The Moscow Times 8.10.2021, viitattu 25.12.2023 (englanniksi)
4. 1 2  Meet Anastasia Ivleeva, Maxim Russia's smoldering new cover model Maxim 22.2.2018, viitattu 25.12.2023 (englanniksi)
5. 1 2  Lamborghini of Russian Influencer Seized by Police After She Failed to Pay 199 Traffic Fines 14.4.2021, viitattu 25.12.2023 (englanniksi)
6. ↑  В Україну не пропустили російську відеоблогерку Анастасію Івлєєву через незаконне відвідування Криму Державна прикордонна служба України 5.2.2019, viitattu 25.12.2023 (ukrainaksi)
7. 1 2 3 4 5  Jussi Konttinen, Mutabor-yökerhon "naku­bileet" kuohuttavat Venäjällä Helsingin Sanomat 25.12.2023, viitattu 25.12.2023
8. 1 2  Russian Officials, Pro-War Activists Denounce Star-Studded ‘Naked Party’ The Moscow Times 22.12.2023, viitattu 25.12.2023 (englanniksi)
9. ↑  Russia's Celebrity-Filled 'Almost-Naked' Party Sparks Outrage Newsweek 21.12.2023, viitattu 25.12.2023 (englanniksi)
10. ↑  Mutabor’s New Year Event Postponed in Wake of Ivleeva’s Controversial Party BNN Breaking 27.12.2023, viitattu 28.12.2023 (englanniksi)
11. ↑  Russian rapper jailed for wearing only a sock at party, organiser faces 1 billion rouble lawsuit Economic Times 28.12.2023, viitattu 28.12.2023 (englanniksi)

Aiheesta muualla
----------------

* Nastja Ivlejeva Internet Movie Databasessa. (englanniksi)